अंगरेज सरकार के तत्कालीन वाइसराय काउंसिल (जेह में भारतीय लोग के बहुमत भी रहल), मुस्लिम लीग आ राजघराना सभ के समर्थन रहे। मुस्लिम लीग आ हिंदू महासभा एह आंदोलन के खुला बिरोध कइल आ राष्ट्रीय स्वयंसेवक संघ (आरएसएस) अलग-थलग रहल, कम्युनिस्ट पार्टी पर एह समय बैन लागल रहल आ ई बैन हटवावे आ नाजी जर्मनी के खिलाफ सोवियत के समर्थन के चलते कम्युनिस्ट पार्टी ब्रिटिश सरकार के (बिस्व)जुद्ध में समर्थन कइलस जबकि कुछ उद्योगिक मजदूर भारत छोड़ो आंदोलन में सामिल भइलें। बिना केंद्रीय नेता के ई आंदोलन ब्यापक रूप से चलल आ कई जगह पर एह आंदोलन के दौरान लोकल आजाद सरकार तक ले के अस्थापना हो गइल रहे जेह बलियाँ के नाँव गिनावल जा सके ला। 1944 आवत-आवत आंदोलन समाप्त हो गइल, हालाँकि, एह से ई साफ़ हो गइल कि भारत में अंगरेजी राज के कुछ गिनल-चुनल दिन बाकी रहि गइल बा आ एकरे बाद सवाल ई ना रहि गइल कि भारत के आजादी दिहल जाय बलुक एह पर बिचार सुरू हो गइल कि सत्ता के हस्तांतरण कवना बिधा होखे।